# កសិកម្ម៖ ការដកដង្ហើមចូលខ្យល់ដែលមានគ្រោះថ្នាក់នៅកន្លែងធ្វើការ

|  |
| --- |
| ដំណើរការការងារ ផលិតផល និងសម្ភារដែលបានប្រើប្រាស់ក្នុងវិស័យកសិកម្ម អាចបញ្ចេញធូលី ឧស្ម័ន ផ្សែង និងចំហាយដែលមើលមិនឃើញចូលទៅក្នុងខ្យល់។  ការដកដង្ហើមចូលសារធាតុទាំងនេះ អាចធ្វើឱ្យខូចសួត និងនាំឱ្យមានស្ថានភាពសុខភាពធ្ងន់ធ្ងរដូចជាជំងឺហឺត និងជំងឺបណ្ដាលមកពីអាឡែហ្ស៊ីចំពោះការដុះផ្សិតលើផលដំណាំមួយចំនួន (Farmer’s Lung)។  នៅក្នុងវិស័យកសិកម្ម កម្មករអាចរងប៉ះពាល់នឹងធូលី ឧស្ម័ន ផ្សែង និងចំហាយ ឧទាហរណ៍តាមរយៈ៖   * ធូលីពីអាចម៍សត្វ និងរោមសត្វ * ចំហាយ និងផ្សែងពីការងារជាមួយថ្នាំសម្លាប់សត្វល្អិត * ធ្វើការនៅក្បែរធូលីដែលដុះផ្សិត * ធ្វើការជាមួយធញ្ញជាតិ និងផលិតផលចំណីសត្វដែលមានធូលីច្រើន * ផ្សែង និងចំហាយពីដំណើរការ បាញ់ថ្នាំសម្លាប់មេរោគសត្វល្អិតលើគ្រាប់ពូជ និងគ្រាប់ធញ្ញជាតិ   ប្រសិនបើអ្នកជានិយោជក អ្នកមានទំនួលខុសត្រូវផ្នែកច្បាប់ ក្រោមច្បាប់សុខភាព និងសុវត្ថិភាពនៅកន្លែងធ្វើការ ដើម្បីការពារសុខភាព និងសុវត្ថិភាពរបស់កម្មករអ្នក និងខ្លួនអ្នក។  នេះមានន័យថា អ្នកត្រូវតែធ្វើអ្វីៗគ្រប់យ៉ាងដែលអ្នកអាចធ្វើបានដោយសមហេតុផល ដើម្បីលុបបំបាត់ និងគ្រប់គ្រងហានិភ័យ នានាដែលចេញពីការដកដង្ហើមចូលខ្យល់ដែលមានគ្រោះថ្នាក់នៅកន្លែងធ្វើការ។ |

# កំណត់អត្តសញ្ញាណគ្រោះថ្នាក់នានា

ធូលី ឧស្ម័ន ផ្សែង និងចំហាយ គឺជាគ្រោះថ្នាក់ដែលមានភាពអន្តរាយខ្លាំងដល់កម្មកររបស់អ្នក។

ជំហានដំបូងដើម្បីការពារកម្មករ គឺត្រូវកំណត់អត្តសញ្ញាណកន្លែងដែលមានគ្រោះថ្នាក់នៅកន្លែងធ្វើការរបស់អ្នក។ នេះគឺជាផ្នែកនៃ កាតព្វកិច្ចនៃការថែទាំរបស់អ្នកដើម្បីធានាថា កម្មកររបស់អ្នកមិនរងប៉ះពាល់ចំពោះហានិភ័យសុខភាព និងសុវត្ថិភាព។

គេមិនអាចមើលឃើញគ្រោះថ្នាក់នៅកន្លែងធ្វើការទាំងអស់បានទេ។ ធូលី ឧស្ម័ន ផ្សែង និងចំហាយ ជារឿយៗមើលមិនឃើញទេ ប៉ុន្តែការដកដង្ហើមចូលសារធាតុទាំងនេះ អាចបង្កឱ្យមានជំងឺសួតធ្ងន់ធ្ងរ។

សូមអនុវត្តតាមជំហានទាំងនេះដើម្បីជួយកំណត់អត្តសញ្ញាណ ថាតើកម្មកររបស់អ្នកកំពុងដកដង្ហើមចូលក្នុងខ្យល់ដែលមានគ្រោះថ្នាក់ ឬក៏អត់៖

* ត្រួតពិនិត្យ និងតាមដានកន្លែងធ្វើការរបស់អ្នក និងរបៀបដែលកម្មកររបស់អ្នកបំពេញការងាររបស់ពួកគេ
* និយាយជាមួយកម្មកររបស់អ្នក
* និយាយជាមួយខ្សែ​សង្វាក់ និងបណ្តាញ​ផ្គត់ផ្គង់របស់អ្នក ទាក់ទងនឹងផលិតផលនានាដែលអ្នកកំពុងប្រើប្រាស់
* ពិនិត្យឡើងវិញនូវព័ត៌មានពីនិយតករសុខភាព និងសុវត្ថិភាព សមាគមឧស្សាហកម្ម និងអ្នកមានវិជ្ជាជីវៈផ្នែកសុវត្ថិភាព

# គ្រប់គ្រងហានិភ័យ

ប្រសិនបើកម្មកររបស់អ្នកបានរងប៉ះពាល់នឹងធូលី ឧស្ម័ន ផ្សែង ឬចំហាយ អ្នកត្រូវតែដាក់ចេញនូវវិធានការត្រួតពិនិត្យនានាឱ្យមាននៅ នឹងកន្លែង។ នេះមានន័យថា ត្រូវចាត់វិធានការលុបបំបាត់ ឬកាត់បន្ថយហានិភ័យសុខភាព និងសុវត្ថិភាព ឱ្យបានច្រើនតាមដែលអាច អនុវត្តទៅបាន។

វិធានការត្រួតពិនិត្យដែលមានប្រសិទ្ធភាពបំផុត គឺលុបបំបាត់គ្រោះថ្នាក់ និងហានិភ័យដែលពាក់ព័ន្ធ។

ប្រសិនបើអ្នកមិនអាចលុបបំបាត់គ្រោះថ្នាក់បានទេ សូមការពារកម្មកររបស់អ្នកពីការដកដង្ហើមចូលធូលី ឧស្ម័ន ផ្សែង និងចំហាយ ដោយដាក់ចេញនូវវិធានការត្រួតពិនិត្យនានាឱ្យមាននៅនឹងកន្លែង។ ឧទាហរណ៍ខ្លះៗគឺ៖

* ដាក់ជំនួសសារធាតុគីមីពុលកម្រិតខ្ពស់ ជាមួយនឹងសារធាតុគីមីពុលកម្រិតទាប
* ដាក់កំហិតការចេញចូលទៅក្នុងតំបន់ដែលសារធាតុគីមីកំពុងត្រូវបានប្រើប្រាស់
* ដំឡើងប្រព័ន្ធខ្យល់ចេញចូលក្នុងតំបន់
* អនុវត្តតាមគោលនយោបាយ និងដំណើរការសុខភាព និងសុវត្ថិភាព
* ផ្តល់ឱ្យកម្មករនូវម៉ាស់មុខសមស្រប និងអាចពាក់បានត្រឹមត្រូវ

# ការតាមដាន និងការពិនិត្យឡើងវិញ

អ្នកចាំបាច់ត្រូវតាមដាន និងពិនិត្យឡើងវិញនូវវិធានការត្រួតពិនិត្យនានារបស់អ្នក ដើម្បីធ្វើឱ្យប្រាកដថាវិធានការទាំងនោះមានប្រសិទ្ធ ភាព។ អ្នកត្រូវតែពិនិត្យឡើងវិញនូវវិធានការត្រួតពិនិត្យនានា៖

* នៅពេលណាវិធានការទាំងនោះមិនអាចគ្រប់គ្រងហានិភ័យបានប្រកបដោយប្រសិទ្ធភាព
* មុនពេលធ្វើការផ្លាស់ប្តូរនៅកន្លែងធ្វើការដែលទំនងជាបង្កើត ឬបង្កើនហានិភ័យ
* ប្រសិនបើមានគ្រោះថ្នាក់ ឬហានិភ័យថ្មីត្រូវបានរកឃើញ
* ប្រសិនបើការពិគ្រោះយោបល់ជាមួយកម្មកររបស់អ្នក ស្នើឡើងថាការពិនិត្យឡើងវិញគឺជាកាចាំបាច់
* ប្រសិនបើអ្នកតំណាងសុខភាព និងសុវត្ថិភាពស្នើសុំការពិនិត្យឡើងវិញ

# ព័ត៌មាន​បន្ថែម

សម្រាប់ព័ត៌មានបន្ថែមស្តីពីសុខភាព និងសុវត្ថិភាពការងារ និងជំងឺសួតបង្កនៅកន្លែងធ្វើការ សូមចូលទៅកាន់គេហទំព័រ Safe Work Australia (សុវត្ថិភាពការងារអូស្ត្រាលី)៖ [swa.gov.au/clearlungs](http://www.swa.gov.au/clearlungs)

អ្នកក៏អាចទទួលបានព័ត៌មានបន្ថែមផងដែរពី៖

* និយតករសុខភាព និងសុវត្ថិភាពនៅកន្លែងធ្វើការរបស់រដ្ឋាភិបាលអ្នក
* សមាគមឧស្សាហកម្ម
* អ្នកមានវិជ្ជាជីវៈផ្នែកសុវត្ថិភាព